CELEX: 62014TN0171
Language: hu
Date: 2014-03-20 00:00:00
Title: T-171/14. sz. ügy: 2014. március 20-án benyújtott kereset – Léon Van Parys kontra Bizottság

19.5.2014   
            
            
               HU
            
            
               Az Európai Unió Hivatalos Lapja
            
            
               C 151/28
            
         2014. március 20-án benyújtott kereset – Léon Van Parys kontra Bizottság
   (T-171/14. sz. ügy)
   2014/C 151/36
   Az eljárás nyelve: holland
   
      Felek
   
   
      Felperes: Firma Léon Van Parys NV (Antwerpen, Belgium) (képviselők: P. Vlaemminck, B. Van Vooren és R. Verbeke ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság 2014. január 24-i azt közlő levelét, hogy a 2454/93 rendelet 907. cikke értelmében határozathozatalra nyitva álló határidőt felfüggeszti;
            
         
               —
            
            
               állapítsa meg, hogy a 2454/93 rendelet 909. cikke a Törvényszék T-324/10. sz., REM/REC 07/07 ügyben 2013. március 19-én hozott ítélete értelmében teljese mértékben a felperes javára érvényesül;
            
         
               —
            
            
               kötelezze a Bizottságot a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap: a 2454/93 rendelet (1) 907. és 909. cikkének, valamint az Európai Unió Alapjogi Chartája 41. cikkében foglalt megfelelő ügyintézéshez való jog megsértése.
               
                           —
                        
                        
                           A Firma Van Parys kontra Bizottság ügyben 2013. március 19-én hozott ítélettel a Törvényszék a C(2010) 2858 végleges bizottsági határozatot visszaható hatállyal megsemmisítette, úgy hogy a határozathozatalra nyitva álló kilenc hónap már lejárt, és a Bizottság ezért már nem határozhatott az elengedés iránti kérelemről.
                        
                     
                           —
                        
                        
                           A Bizottság legalábbis túllépi a hatáskörét, amennyiben olyan intézkedéseket alkalmaz, amelyek meghaladják az ahhoz szükséges mértéket, hogy a részben megsemmisített határozatát a Törvényszék T-324/10. sz. ügyben hozott ítéletével összhangba hozza.
                        
                     
         
               2.
            
            
               A második jogalap: a 2454/93 rendelet 907. cikkének és az Európai Unió Alapjogi Chartája 41. cikkében foglalt megfelelő ügyintézéshez való jog megsértése, mivel a Bizottság jogellenesen élt a 2454/93 rendelet 907. cikke szerinti információkérés lehetőségével annak érdekében, hogy a 2454/93 rendelet 909. cikkének jövőbeni alkalmazását kizárja, vagy legalábbis késleltesse.
            
         
      (1)  A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (HL L 253., 1. o.; magyar nyelvű különkiadás 2. fejezet, 6. kötet, 3. o.).